Document ID: 32000R2364

Komisijas Regula (EK) Nr. 2364/2000
(2000. gada 25. oktobris),
par ceturto prioritāro vielu sarakstu, kā paredzēts saskaņā ar Padomes Regulu (EEK) Nr. 793/93
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 23. marta Regulu (EEK) Nr. 793/93 par esošo vielu riska faktoru novērtējumu un kontroli [1] un jo īpaši tās 8. un 10. pantu,
tā kā:
(1) Regula (EEK) Nr. 793/93 paredz esošo vielu riska faktoru novērtējumu un kontroles sistēmu un nosaka, ka, sākot šo vielu riska faktoru vērtēšanu, ir lietderīgi identificēt prioritārās vielas, kam jāpievērš uzmanība.
(2) Attiecīgi Regulas (EEK) Nr. 793/93 8. pantā ir noteikts, ka Komisijai jāizstrādā prioritāro vielu saraksti, ievērojot konkrētus faktorus, kas norādīti šajā regulā.
(3) Regulas (EEK) Nr. 793/93 10. pants paredz, ka attiecībā uz katru vielu, kas ir prioritāšu sarakstā, atbildību par novērtēšanu uztic kādai dalībvalstij un ka vielas iedala tā, lai nodrošinātu taisnīgu apgrūtinājuma sadalījumu starp dalībvalstīm.
(4) Pirmais, otrais un trešais prioritārais saraksts ir pieņemts ar Komisijas Regulām (EK) Nr. 1179/94 [2], (EK) Nr. 2268/95 [3] un (EK) Nr. 143/97 [4].
(5) Šīs regulas noteikumi ir saskaņā ar atzinumu, ko sniegusi komiteja, kura izveidota saskaņā ar Regulas (EEK) Nr. 793/93 15. pantu,
IR PIEŅĒMUSI ŠO REGULU.
1. pants
1. Ceturtais prioritāro vielu saraksts, kā paredzēts Regulas (EEK) Nr. 793/93 8. panta 1. punktā, ir norādīts šīs regulas pielikumā.
2. Šajā prioritāro vielu sarakstā ir norādīta arī dalībvalsts, kas ir atbildīga par katru no vielām.
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 25. oktobrī

Labels: 1
20
0
12
18